Қазақ төлқұжатынан кімдер бас тартты?
"Қазақ төлқұжатынан кімдер бас тартты?" | "https://abai.kz/post/119420"
TITLE: Қазақ төлқұжатынан кімдер бас тартты?
URL: https://abai.kz/post/119420
META: "Қазақ төлқұжатынан кімдер бас тартты?" | "https://abai.kz/post/119420"
DATE: 27.08.2020
AUTHOR(s): Әбіл-Серік Әлиакбар
TOTAL WORDS: 198
TEXT: Былтыр қаңтар-маусым айларында елімізден 20 071 адам көшсе, биыл тап осы мерезімде, яғни, COVID-19 кезінде олардың мөлшері 45,3%-ға кеміп, қазақ елінен 10 977 адам өзге елден өз бақытын іздеп қоныс аударды. Бұлардың ішінде ТМД елдеріне атбасын бұрғандары – 9,8 мыңға тарта. Тарқата айтсақ:  Ресейге –9,5 мың, Өзбекстанға – 131, Беларусқа – 101, Қырғызстанға – 33, Украинға – 22 және Әзербайжанға – 16 адам ауа көшті. Әлемнің қалған алыс-жақын елдеріне қазақ жерінен көшкендер саны: 1169 адам. Олардың 780-і – Алманияда, 131-і – АҚШ-та, 59-ы – Канадада, 20-сы – Израилде, 17-сі – Түркияда, 7-сі – Грекияда тұрғанды хош санапты. Қазақ елінен біржола кеткендердің 15 жастан асқандары – 7921 адамды,  құраса, ал, 15 жасқа дейінгілері – 2,6 мың бала мен жасөспірімдерден тұрады. Осылардың ішінде жоғары жалақы үшін түре көшкен техникалық білімді мамандардың қарасы 1,8 мыңның төңірегінде. Қазақ төлқұжатын өзге елдің азаматтығына алмастырғандардың ішінде 503 – қазақ, 7705 – орыс, 890 – неміс, 759 – украин, 271 – татар, 141 – поляк, 138 – белорус, 81 – өзбек, 73 – кәріс, 47 – шешен, 44 – әзербайжан және басқада өзге ұлт өкілдері бар. Алаш баласының шетелге аууы процесінде тек аралас некедегі және жалғыз басты орыс тілді қазақтардың қарасы басым. Әбіл-Серік Әлиакбар Abai.kz
